Blaze7451/Wiki-th-20250601 huggingface dataset:
เอนรีโก แฟร์มี

เอนรีโก แฟร์มี (Enrico Fermi) (29 กันยายน พ.ศ. 2444 – 28 พฤศจิกายน พ.ศ. 2497) นักฟิสิกส์รางวัลโนเบลชาวอิตาลีผู้มีบทบาทสำคัญในการพัฒนาวิชานิวเคลียร์ฟิสิกส์ เป็นนักฟิสิกส์ที่เชี่ยวชาญทั้งการทดลองและทฤษฎี ซึ่งหาได้ยากยิ่งในวงการฟิสิกส์ปัจจุบัน

**ผลงานที่สำคัญทางด้านการทดลอง**
ในช่วงประมาณคริสต์ทศวรรษ 1930 แฟร์มีและกลุ่มนักวิจัยของเขาค้นพบว่านิวเคลียสภายในอะตอมสามารถเปลี่ยนแปลงได้เมื่อถูกระดมยิงด้วยอนุภาคนิวตรอน ซึ่งทราบต่อมาภายหลังว่าสิ่งที่แฟร์มี (และอ็อทโท ฮาน นักวิจัยชาวเยอรมัน) ค้นพบ ก็คือ ปฏิกิริยานิวเคลียร์แบบแตกตัว (นิวเคลียร์ฟิชชัน) นั่นเอง แฟร์มียังมีส่วนสำคัญในการสร้างเตาปฏิกรณ์นิวเคลียร์ขึ้นครั้งแรกในโลก ที่มหาวิทยาลัยชิคาโก (University of Chicago) สหรัฐอเมริกา ซึ่งเป็นครั้งแรกที่มนุษย์สามารถสร้างและควบคุมปฏิกิริยานิวเคลียร์ได้ นับเป็นก้าวสำคัญที่ทำให้สหรัฐอเมริกา
สามารถพัฒนาระเบิดปรมาณูได้สำเร็จ จึงนับได้ว่าเขาเป็นบิดา (คนหนึ่ง) ของวิชานิวเคลียร์ฟิสิกส์

**ผลงานที่สำคัญทางด้านฟิสิกส์ทฤษฎี**
ในปี พ.ศ. 2469 งานที่สำคัญของแฟร์มีในวิชากลศาสตร์สถิติ (Statistical Mechanics) คือการค้นพบสถิติแบบแฟร์มี-ดิแรก (Fermi-Dirac Statistics) ซึ่งเป็นการศึกษาระบบอนุภาคจำนวนมากที่อยู่ภายใต้หลักการกีดกันของเพาลี (Pauli's exclusion principle)
ระบบทางฟิสิกส์ที่ต้องใช้สถิติแบบแฟร์มี-ดิแรกในการอธิบายมีจำนวนมาก ตัวอย่างเช่น กลุ่มแก๊สของอิเล็กตรอน) นับเป็นการปรับปรุงวิชากลศาสตร์สถิติแบบแผนให้ครอบคลุมสมบัติเชิงควอนตัมของอนุภาค (สปิน) ด้วย
ด้วยเหตุนี้สถิติแบบแฟร์มี-ดิแรกถูกไปสู่การประยุกต์ใช้อย่างกว้างขวางตั้งแต่การอธิบายปรากฏการณ์ระดับสเกลเล็ก ๆ ในระดับอะตอมไปจนถึงวัฏจักรชีวิตของดาวฤกษ์
ให้สังเกตว่าเป็นปี พ.ศ. 2469 แฟร์มี และ พอล ดิแรก ศึกษาเรื่องนี้ เป็นปีที่เพิ่งเริ่มมีวิชากลศาสตร์ควอนตัม (Quantum Mechanics) ที่สมบูรณ์เท่านั้น และดิแรกเองก็ยังเป็นหนึ่งในผู้ค้นพบวิชากลศาสตร์ควอนตัมด้วย
งานชิ้นต่อมาทางด้านทฤษฎีของแฟร์มีที่มีผู้ศึกษาต่อกันมาอย่างแพร่หลาย คือ แนวคิดเกี่ยวกับแรงอันตรกิริยาแบบอ่อน ซึ่งเป็นหนึ่งในสี่แรงมูลฐานที่ศึกษากันในฟิสิกส์ปัจจุบัน จากแนวคิดเรื่องแรงอันตรกิริยาแบบอ่อนนี้ เขาและเพาลีได้เสนออนุภาคใหม่คือ อนุภาคนิวตริโน (neutrio) - ตั้งชื่อโดยแฟร์มี- ซึ่งสำคัญอย่างยิ่งในการอธิบายการกำเนิดแสงของดวงอาทิตย์ 
อนุภาคนิวตริโนก็ยังมีปริศนาที่สำคัญอีกมากมายที่วิชาฟิสิกส์อนุภาคในปัจจุบันยังไม่สามารถให้คำอธิบายได้ ยังรอการค้นคว้าใหม่ๆทั้งในแง่ของการทดลองและทฤษฎี
ในด้านกลศาสตร์ควอนตัม แฟร์มียังได้คิดค้น กฎทองคำของแฟร์มี (Fermi's golden rule) ซึ่งเป็นสมการที่ใช้ในการอธิบายอัตราการเปลี่ยนสถานะของอนุภาคอีกด้วย
ด้วยผลงานการศึกษาอย่างจริงจังในสาขาเหล่านี้ ทำให้เขาได้รับรางวัลโนเบลสาขาฟิสิกส์ ประจำปี พ.ศ. 2481

**อ้างอิง**
 Arhur Beiser, "Concepts of Modern Physics", McGraw-Hill, 1995 ISBN 0-07-004814-2

**แหล่งข้อมูลอื่น**
  ประวัติอย่างละเอียดของ เอนริโก แฟร์มี ได้ที่เว็บไซต์ของรางวัลโนเบล date=2005-12-19   

หมวดหมู่:นักฟิสิกส์ชาวอิตาลี
หมวดหมู่:นักฟิสิกส์ชาวอเมริกัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวอิตาลีผู้ได้รับรางวัลโนเบล
หมวดหมู่:บุคคลจากโรม
หมวดหมู่:บุคคลจากรัฐนิวเจอร์ซีย์
หมวดหมู่:ศิษย์เก่าจากสกูโอลานอร์มาเลซูเปรีโยเรดีปิซา
หมวดหมู่:บุคคลจากสกูโอลานอร์มาเลซูเปรีโยเรดีปิซา
หมวดหมู่:บุคคลจากมหาวิทยาลัยเกิททิงเงิน
หมวดหมู่:บุคคลจากมหาวิทยาลัยไลเดิน
หมวดหมู่:บุคคลจากมหาวิทยาลัยฟลอเรนซ์
หมวดหมู่:บุคคลจากมหาวิทยาลัยซาปีเยนซาแห่งโรม
หมวดหมู่:บุคคลจากมหาวิทยาลัยโคลัมเบีย
หมวดหมู่:บุคคลจากมหาวิทยาลัยชิคาโก
มหามกุฏราชวิทยาลัย

มหามกุฎราชวิทยาลัย อาจหมายถึง- มหาวิทยาลัยมหามกุฏราชวิทยาลัย- มูลนิธิมหามกุฏราชวิทยาลัย ในพระบรมราชูปถัมภ์
ปราก

ปราก (Prague, pron) หรือ ปราฮา (Praha, Cs-Praha.ogg; Prag; Praga) เป็นเมืองหลวงและเมืองใหญ่สุดในประเทศเช็กเกีย และเป็นเมืองใหญ่สุดอันดับที่ 13 ของสหภาพยุโรป อดีตราชธานีของโบฮีเมีย ตั้งอยู่บนแม่น้ำเวิลตาวา และมีประชากร 1.3 ล้านคน ส่วนหากรวมเขตนครหลวงเข้าไปแล้วจะมีประชากรราว 2.7 ล้านคน
ปรากเป็นศูนย์กลางทางการเมือง เศรษฐกิจ และวัฒนธรรมของยุโรปกลางที่เต็มไปด้วยประวัติศาสตร์อันรุ่มรวย เมืองตั้งขึ้นในยุคโรมาเนสก์ และเฟื่องฟูมากในสมัยกอธิก, เรนเนสซองส์ และ บาโรก ในประวัติศาสตร์ ปรากเคยเป็นราชธานีของอาณาจักรโบฮีเมีย และสถานที่พำนักหลักของจักรพรรดิบางพระองค์ของจักรวรรดิโรมันอันศักดิ์สิทธิ์ เช่น ชาลส์ที่ 4 (ครองราชย์ 1346–1378) ปรากเคยเป็นเมืองสำคัญต่อราชวงศ์ฮาพส์บวร์คและจักรวรรดิออสเตรีย-ฮังการี รวมถึงเป็นสถานที่สำคัญต่อการเกิดการปฏิวัติโบฮีเมียและโปรเตสแตนต์, สงครามสามสิบปี และอดีตเมืองหลวงของรัฐเช็กโกสโลวาเกียในยุคสงครามโลกทั้งสองครั้งจนถึงสมัยภายใต้ปกครองของคอมมิวนิสต์
สถานที่ท่องเที่ยวสำคัญของปรากได้แก่ปราสาทปราก, สะพานชาร์ลส์, จัตุรัสเมืองเก่ากับนาฬิกาดาราศาสตร์ปราก, ย่านชาวยิว, เขา Petřín และ Vyšehrad นับตั้งแต่ปี 1992 ย่านประวัติศาสตร์กลางเมืองปรากได้รับการขึ้นทะเบียนเป็นแหล่งมรดกโลกโดยยูเนสโก

**อ้างอิง**

**แหล่งข้อมูลอื่น**
 Tourist website for Prague- Old maps of Prague date=2022-07-26  in  Historic Cities date=2022-03-25  site
หมวดหมู่:เมืองหลวงในทวีปยุโรป
หมวดหมู่:แหล่งมรดกโลกในประเทศเช็กเกีย
หมวดหมู่:แหล่งมรดกโลกทางวัฒนธรรม
หมวดหมู่:เมืองหลวงทางวัฒนธรรมของยุโรป
หมวดหมู่:เมืองโบราณในประเทศเช็กเกีย
หมวดหมู่:เมืองในประเทศเช็กเกีย
น้ำตก (แก้ความกำกวม)

น้ำตก อาจหมายถึง- น้ำตก - แหล่งน้ำตกตามธรรมชาติ- น้ำตก (อาหาร) - อาหารพื้นเมืองของไทยภาคอิสาน- ก๋วยเตี๋ยวน้ำตก -  ก๋วยเตี๋ยวแบบไทยชนิดหนึ่ง มีรสชาติจัดจ้าน น้ำก๋วยเตี๋ยวสีข้นคล้ายก๋วยเตี๋ยวเนื้อหรือก๋วยเตี๋ยวเนื้อตุ๋น
คอมพิวเตอร์ช่วยสอน

คอมพิวเตอร์ช่วยสอน (CAI:COMPUTER ASSISTED INSTRUCTION)คือการสอนโดยใช้คอมพิวเตอร์เป็นเครื่องช่วย ผู้เรียนสามารถเรียนรู้ได้ด้วยตนเอง ผ่านสื่อคอมพิวเตอร์ที่เป็นผู้นำเสนอ
ผู้เรียนสามารถปฏิสัมพันธ์ โต้ตอบกับคอมพิวเตอร์ได้

**คุณลักษณะสำคัญของคอมพิวเตอร์ช่วยสอน มีดังนี้**
 ควรมีเนื้อหาสาระสำคัญและคอบคุม Information- ควรตอบสนองความแตกต่างระหว่างบุคคล Individualized- ควรมีการโต้ตอบกับผู้ใช้กับบทเรียนได้ Interactive- ควรมีผลตอบกลับโดยทันที Immediate Feedback

**อ้างอิง**
  สาระน่ารู้คอมพิวเตอร์ช่วยสอน date=2007-06-07  สำนักการศึกษา กรุงเทพมหานคร-  คอมพิวเตอร์ช่วยสอน date=2008-04-30  จาก SchoolNet
หมวดหมู่:ซอฟต์แวร์
หมวดหมู่:การเรียน
นานา

นานา, นานะ หรือ Nana สามารถหมายถึง

**บุคคล**
 นานะ (นักร้องเกาหลีใต้) - นักร้องชาวเกาหลีใต้- นานา ไรบีนา

**ศิลปะและความบันเทิง**
 นานะ (มังงะ) การ์ตูนญี่ปุ่นโดย ไอ ยาซาวะ - นานะ (ภาพยนตร์ ค.ศ. 2005) ภาพยนตร์อิงต้นฉบับจากการ์ตูนญี่ปุ่นโดย ไอ ยาซาวะ

**การใช้อื่น ๆ**
 ตระกูลนานา- นานา ย่านในกรุงเทพมหานคร- ซอยนานา- โรงแรมนานา- สถานีนานา สถานีรถไฟฟ้าบีทีเอส สายสุขุมวิท- เลข 7 ในภาษาญี่ปุ่น
พาที สารสิน

พาที สารสิน (ดุ๋ง; เกิด 24 ตุลาคม พ.ศ. 2504) อดีตกรรมการผู้จัดการ นกแอร์

**ประวัติ**
พาที สารสิน เป็นบุตรชายคนเดียวของอาสา สารสิน (อดีตราชเลขาธิการ) กับหม่อมราชวงศ์สุจิตคุณ สารสิน (ราชสกุลเดิม กิติยากร) เกิดเมื่อวันที่ 24 ตุลาคม พ.ศ. 2504 เริ่มเป็นที่รู้จักของคนทั่วไป เมื่อเป็นแบบในภาพยนตร์ โฆษณาบัตรเครดิตธนาคารไทยพาณิชย์ เคยดำรงตำแหน่งรองประธานกรรมการนกแอร์, กรรมการอิสระและกรรมการตรวจสอบไมเนอร์ อินเตอร์เนชั่นแนล
พาทีเคยดำรงตำแหน่งกรรมการผู้จัดการของสายการบินนกแอร์มาตั้งแต่ก่อตั้งสายการบิน และได้ลาออกจากตำแหน่งเมื่อวันที่ 14 กันยายน พ.ศ. 2560 โดยได้เปลี่ยนมาเป็นรองประธานกรรมการแทน ต่อมาวันที่ 22 ธันวาคม ปีเดียวกัน พาทีได้ลาออกจากตำแหน่งกรรมการบริษัทนกแอร์ จึงเป็นการยุติบทบาทในสายการบินนี้ไปโดยปริยาย ต่อมาในเดือนกันยายน 2561 พาทีได้เปิดบริษัทนำเที่ยวชื่อ Really Really Cool (RRC) ในวันที่ 22 มีนาคม พ.ศ. 2566 พาทีได้เปิดตัวสายการบินใหม่ชื่อเรียลลีคูลแอร์ไลนส์ โดยพาทีได้กล่าวว่าตนเป็นผู้ถือหุ้น 51 เปอร์เซ็นต์ในสายการบินใหม่นี้
ในช่วงที่พาทีดำรงตำแหน่งกรรมการผู้จัดการของนกแอร์นั้น เขาได้ร่วมแสดงโฆษณาของนกแอร์หลายชิ้น ทำให้ตัวพาทีเองได้เป็นที่รู้จักไปด้วย

**ด้านชีวิตส่วนตัว == 
พาที สารสิน สมรสกับปิติภัทร สารสิน (ชื่อ-สกุลเดิม: ปิยวรรณ จิตณาธรรม) นักแสดงและพิธีกรชาวไทย เข้ารับพระราชทานน้ำสังข์จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ วังสระปทุม แขวงปทุมวัน เขตปทุมวัน กรุงเทพมหานคร เมื่อวันที่ 27 มีนาคม พ.ศ. 2554 และจัดงานมงคลสมรสเมื่อวันที่ 10 เมษายนปีเดียวกัน ที่โรงแรมพลาซ่าแอทธินี  ถนนวิทยุ แขวงลุมพินี เขตปทุมวัน กรุงเทพมหานคร

**การศึกษา**
 มัธยมศึกษา คิงส์สกูล นครแคนเทอร์เบอรี มณฑลเคนต์ ประเทศอังกฤษ- ปริญญาตรี บริหารธุรกิจและวิทยาการคอมพิวเตอร์ จากมหาวิทยาลัยคลาร์ก รัฐแมสซาชูเซตส์ สหรัฐ- ปริญญาโท สื่อสารมวลชน (ภาพยนตร์และวีดิทัศน์) จาก มหาวิทยาลัยอเมริกัน กรุงวอชิงตัน ดี.ซี. สหรัฐ

**ผลงาน**

**ละครโทรทัศน์**

**ผลงานเพลง**
 พ.ศ. 2556 เพลง Make It Right (เพลงประกอบซีรีส์ สุภาพบุรุษจุฑาเทพ คุณชายรณพีร์)- พ.ศ. 2558 พาทีร่วมกับธนภัทร มัธยมจันทร์ ออกอัลบั้ม "Feels High" ในนาม PP Project

**อ้างอิง**
หมวดหมู่:นักธุรกิจชาวไทย
หมวดหมู่:บุคคลจากจังหวัดพระนคร
หมวดหมู่:ราชสกุลกิติยากร
หมวดหมู่:สกุลสารสิน
900

900 (เก้าร้อย) เป็นจำนวนธรรมชาติที่อยู่ถัดจาก 899 (แปดร้อยเก้าสิบเก้า) และอยู่ก่อนหน้า 901 (เก้าร้อยเอ็ด)

**คำเติมนำหน้า**
 ภาษากรีก - enneahecto-- ภาษาละติน - novemcenti-

**ความหมาย**
 พ.ศ. 900 และ ค.ศ. 900

**ในทางคณิตศาสตร์**
หมวดหมู่:จำนวนเต็ม
42

42 (สี่สิบสอง) เป็นจำนวนธรรมชาติที่อยู่ถัดจาก 41 (สี่สิบเอ็ด) และอยู่ก่อนหน้า 43 (สี่สิบสาม)

**ในภาษาอื่น**
 ภาษากรีก - dotetraconta-- ภาษาละติน - duoquatroginti-

**ความหมาย**
 42 เป็นเลขอะตอมของธาตุ โมลิบดีนัม- 42 เป็นคำตอบของ กูเกิ้ล บิง และ WolframAlpha ถ้าค้นหาคำว่า Answer to life, the universe and everything

**ในทางคณิตศาสตร์**

**อ้างอิง**
หมวดหมู่:จำนวนเต็ม
อำเภอปลายพระยา

ปลายพระยา เป็นหนึ่งในอำเภอของจังหวัดกระบี่

**ที่ตั้งและอาณาเขต**
อำเภอปลายพระยาตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอพนม (จังหวัดสุราษฎร์ธานี)- ทิศตะวันออก ติดต่อกับอำเภอพระแสงและอำเภอชัยบุรี (จังหวัดสุราษฎร์ธานี)- ทิศใต้ ติดต่อกับอำเภอเขาพนมและอำเภออ่าวลึก- ทิศตะวันตก ติดต่อกับอำเภออ่าวลึก และอำเภอทับปุด (จังหวัดพังงา)

**การแบ่งเขตการปกครอง**

**การปกครองส่วนภูมิภาค**
อำเภอปลายพระยาแบ่งเขตการปกครองออกเป็น 4 ตำบล 35 หมู่บ้าน ได้แก่

**การปกครองส่วนท้องถิ่น**
ท้องที่อำเภอปลายพระยาประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลปลายพระยา ครอบคลุมพื้นที่บางส่วนของตำบลปลายพระยา- องค์การบริหารส่วนตำบลปลายพระยา ครอบคลุมพื้นที่ตำบลปลายพระยา (นอกเขตเทศบาลตำบลปลายพระยา)- องค์การบริหารส่วนตำบลเขาเขน ครอบคลุมพื้นที่ตำบลเขาเขนทั้งตำบล- องค์การบริหารส่วนตำบลเขาต่อ ครอบคลุมพื้นที่ตำบลเขาต่อทั้งตำบล- องค์การบริหารส่วนตำบลคีรีวง ครอบคลุมพื้นที่ตำบลคีรีวงทั้งตำบล

**สถานที่สำคัญ**
สถานที่สำคัญของอำเภอปลายพระยา- เขตรักษาพันธุ์สัตว์ป่าคลองพระยา
*วัดเขาหัวสิงห์
*วัดบางเหลียว
*วัดโคะแซะ
*วัดนทีมุขาราม
*วัดบ้านนา
*วัดช่องแบก
*วัดเขาต่อ
*วัดบ้านตัวอย่าง
*คริสต์จักร ปลายพระยาร่มเย็น
*โรงเรียนปลายพระยาวิทยาคม
*โรงเรียนบ้านบางเหียน
*โรงเรียนวิทยาประชาคม
*โรงเรียนอนุบาลคณาพร
*โรงเรียนวัดเขาต่อ
*โรงเรียนบ้านทะเลหอย
*โรงเรียนบ้านปากหยา
*โรงเรียนบ้านบางหอย
*น้ำตกบางเท่าแม่

**อ้างอิง**
3. น้องครีม รักมาการอง ผู้เชี่ยวชาญด้านอาหารและยาบุคคลสำคัญ=น้องครีม เป็นเด็กในอำเภอปลายพระยา ที่สร้างชื่อเสียงอย่างล้นหลามในวงการอาหารและยา
ปลายพระยา
เวลามาตรฐานกรีนิช

เวลามาตรฐานกรีนิช หรือ เวลามัชฌิมกรีนิช หรือ เวลา ณ ปฐมเมริเดียน (Greenwich Mean Time) ชื่อย่อ จีเอ็มที (GMT) แต่เดิมเป็นคำใช้เรียกเวลาสุริยคติมัชฌิมที่หอดูดาวหลวงกรีนิช เมืองกรีนิช สหราชอาณาจักร ปัจจุบันคำนี้มักใช้เพื่อหมายถึงเวลาสากลเชิงพิกัด ในฐานะเขตเวลา แม้ว่าหากถือโดยเคร่งครัดแล้ว ยูทีซีนั้นเป็นเวลามาตรฐานที่วัดโดยนาฬิกาอะตอม ซึ่งจะเท่ากันเพียงโดยประมาณกับจีเอ็มทีในความหมายเดิม จีเอ็มทียังใช้หมายถึงเวลาสากล ซึ่งเป็นเวลาเชิงดาราศาสตร์ที่กำหนดขึ้นเพื่อทดแทนจีเอ็มทีโดยตรง
เวลาเที่ยงวันของมาตรฐานกรีนิชนั้นไม่จำเป็นต้องเป็นเวลาที่ดวงอาทิตย์ข้ามผ่านเส้นเมริเดียนแรกที่กรีนิชเสมอไป ทั้งนี้เนื่องจากการโคจรของโลกเป็นวงรีรอบดวงอาทิตย์มีอัตราเร็วไม่สม่ำเสมอและแกนโลกที่เอียง เวลาเที่ยงวันกรีนิชอาจต่างจากเวลาที่ดวงอาทิตย์ข้ามผ่านเส้นเมริเดียนแรกถึง 16 นาที จึงจำเป็นต้องสมมุติดวงอาทิตย์มัชฌิม ซึ่งเป็นค่าเฉลี่ยจากการปรับการเคลื่อนที่ที่ไม่สม่ำเสมอของดวงอาทิตย์ดวงจริงขึ้นใช้คำนวณแทน ดวงอาทิตย์มัชฌิมนี้เองเป็นที่มาของคำว่า มัชฌิม ในคำว่าเวลามัชฌิมกรีนิช
ก่อน ค.ศ. 1925 นักดาราศาสตร์ใช้จีเอ็มทีโดยนับเที่ยงวันเป็นชั่วโมงที่ศูนย์ (เวลาศูนย์นาฬิกา) ในขณะที่ประชาชนทั่วไปนับเที่ยงคืนเป็นชั่วโมงที่ศูนย์ นักดาราศาสตร์ได้เปลี่ยนมานับเที่ยงคืนเป็นชั่วโมงที่ศูนย์เช่นเดียวกับประชาชนทั่วไปตั้งแต่ ค.ศ. 1925 ทำให้ในประวัติศาสตร์มีวิธีการนับชั่วโมงของจีเอ็มทีด้วยกันสองแบบ ส่วนยูทีและยูทีซีนั้นไม่มีความกำกวมตรงนี้ เนื่องจากทั้งสองมาตรฐานนับเที่ยงคืนเป็นเวลาศูนย์นาฬิกามาโดยตลอด

**ดูเพิ่ม**
 เวลาสากลเชิงพิกัด
หมวดหมู่:เขตเวลา
JFK

JFK สามารถหมายถึง- จอห์น เอฟ. เคนเนดี ประธานาธิบดีคนที่ 35 ของสหรัฐอเมริกา
** JFK (ภาพยนตร์) ภาพยนตร์ในปี ค.ศ. 1991 เรื่องราวเกี่ยวกับการลอบสังหาร จอห์น เอฟ. เคนเนดี- ท่าอากาศยานนานาชาติจอห์น เอฟ. เคนเนดี รหัสสนามบิน (IATA) JFK ตั้งอยู่ที่ นครนิวยอร์ก- สนามกีฬา จอห์น เอฟ. เคนเนดี ในเมืองฟิลาเดลเฟีย
หมวดหมู่:สินค้าอุตสาหกรรม

ผลิตภัณฑ์จากการผลิตเชิงอุตสาหกรรม
หมวดหมู่:วัตถุทางกายภาพ
หมวดหมู่:อุตสาหกรรม
หมวดหมู่:การผลิต
หมวดหมู่:เศรษฐทรัพย์
นา

ทุ่งนา
นา หมายถึงพื้นที่สำหรับปลูกข้าว โดยมีการไถนาให้ดินอ่อน และขุดคันดินสูงโดยรอบเพื่อกั้นน้ำเอาไว้เลี้ยงต้นข้าว ส่วนคำว่า "ทุ่งนา" นั้นเป็นคำเรียกกว้าง ๆ หมายถึง บริเวณที่นา หรือรวมถึงพื้นที่ใกล้เคียงด้วยก็ได้

**ลักษณะของนาข้าว**
โดยทั่วไปแล้วนาข้าวจะมักลักษณะตามลักษณะของภูมิประเทศของพื้นที่นั้น ๆ ว่าจะเป็นที่ราบลุ่ม หรือที่ราบสูง หรือว่าเป็นหุบเขา ลักษณะของนาข้าวที่พบเห็น โดยทั่วไปจะมีอยู่ 2 ลักษณะคือ- นาข้าวที่เป็นแบบลานเล็ก ๆ ที่สามารถพบเห็นได้ทั่วไปในประเทศไทย- นาข้าวแบบขั้นบันได ก็เนื่องมาจากพื้นที่ในการทำนานั้นเป็น เนินเขาจึงต้องทำลักษณะแบบขั้นบันไดเพื่อชะลอการไหลและการกักเก็บน้ำ จะเห็นในภาคเหนือของประเทศไทย และหลายประเทศ อเมริกา เป็นต้น

**ดูเพิ่ม**
 ชาวนา- นาเกลือ
หมวดหมู่:เกษตรกรรม
หมวดหมู่:สิ่งประดิษฐ์ของจีน
หมวดหมู่:ข้าว
หมวดหมู่:การจัดการที่ดิน
เดลล์

บริษัท เดลล์ (Dell Inc.) เป็นบริษัทผลิตฮาร์ดแวร์คอมพิวเตอร์จากรัฐเท็กซัส สหรัฐอเมริกา ปัจจุบันทำธุรกิจในการพัฒนา ผลิตและประกอบคอมพิวเตอร์ส่วนบุคคล, เซิร์ฟเวอร์, อุปกรณ์สำรองข้อมูล ปัจจุบันมีพนักงานมากกว่า 63,000 คนทำงานอยู่ตามสาขาต่างๆ ทั่วโลกและเป็นผู้ผลิตคอมพิวเตอร์นับเป็นจำนวนเครื่องมากที่สุดในโลก

**ประวัติ**
เดลล์ก่อตั้งเมื่อ ค.ศ. 1984 ช่วงแรกใช้ชื่อว่า "PC's sic Limited" โดยไมเคิล เดลล์ ผู้ก่อตั้งซึ่งขณะนั้นยังเป็นนักศึกษาและมีเงินทุนตั้งต้นเพียง 1,000 ดอลลาร์สหรัฐ ไมเคิล เดลล์ทำธุรกิจขายเครื่องโดยใช้วิธีขายตรง ซึ่งส่งผลให้เขารู้ความต้องการที่แท้จริงของลูกค้า
เดลล์ออกแบบคอมพิวเตอร์ของตัวเองเครื่องแรก (Turbo PC) เมื่อค.ศ. 1985 โดยใช้ไมโครโพรเซสเซอร์จากอินเทล บริษัทเปลี่ยนชื่อมาเป็น "Dell Computer Corporation" ในปี ค.ศ. 1988 และเข้าสู่ตลาดหลักทรัพย์
ค.ศ. 1999 เดลล์กลายเป็นบริษัทคอมพิวเตอร์อันดับหนึ่งของโลกแทนที่คอมแพค และเริ่มประกอบธุรกิจอื่นๆ ที่ใกล้เคียง เช่น อุปกรณ์อิเล็คทรอนิกส์สำนักงาน พีดีเอ และเครื่องเล่นเพลงดิจิทัล

**ผลิตภัณฑ์**
รายชื่อผลิตภัณฑ์บางส่วนของเดลล์- OptiPlex - คอมพิวเตอร์ตั้งโต๊ะสำหรับผู้ใช้สำนักงาน- Dimension - คอมพิวเตอร์ตั้งโต๊ะสำหรับผู้ใช้ตามบ้าน- Precision - คอมพิวเตอร์ตั้งโต๊ะประสิทธิภาพสูง- Latitude - คอมพิวเตอร์โน้ตบุ๊คสำหรับผู้ใช้สำนักงาน- Inspiron - คอมพิวเตอร์โน้ตบุ๊คสำหรับผู้ใช้ตามบ้าน- Vostro - คอมพิวเตอร์โน้ตบุ๊คสำหรับผู้ใช้ตามบ้าน หรือ ธุรกิจขนาดเล็ก และขนาดย่อม เป็นโน้ตบุ๊คที่อยู่ในระดับเดียวกับ Inspiron- Precision Mobile Workstations - คอมพิวเตอร์โน้ตบุ๊คประสิทธิภาพสูง- PowerEdge - เซิร์ฟเวอร์ขนาดใหญ่- XPS - คอมพิวเตอร์ตั้งโต๊ะประสิทธิภาพสูง- Axim - พีดีเอ- Dell Digital Jukebox - เครื่องเล่นเพลงดิจิทัล- จอภาพและมอนิเตอร์

**เดลล์ประเทศไทย**
เดลล์ประเทศไทยใช้ชื่อว่า "เดลล์ คอมพิวเตอร์ (ประเทศไทย) บจก." ตั้งอยู่ที่ แขวงยานนาวา เขตสาทร

**อ้างอิง**
ที่ตั้งของ Dell Corporation (Thailand) Co.,Ltd.
22nd Floor. Empire Tower
195 south Sathorn Road, Yannawa,
Sathorn, Bangkok 10120
Thailand
Tell: (66 2) 670 7000

**แหล่งข้อมูลอื่น**
  เว็บไซต์เดลล์อย่างเป็นทางการ-  เว็บไซต์เดลล์ประเทศไทย
หมวดหมู่:บริษัทคอมพิวเตอร์
หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2527
หมวดหมู่:บริษัทจดทะเบียนในตลาดหลักทรัพย์ฮ่องกง
หมวดหมู่:บริษัทจดทะเบียนในตลาดหลักทรัพย์แนสแด็ก
หมวดหมู่:ตราสินค้าอเมริกัน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:การเสนอขายหุ้นครั้งแรกให้แก่สาธารณชนในคริสต์ทศวรรษ 1980
ดอลลาร์

ดอลลาร์ (dollar) (สัญลักษณ์: $) เป็นชื่อของสกุลเงินตราที่ใช้ในหลายประเทศทั่วโลก เช่น ดอลลาร์สหรัฐ, ดอลลาร์ออสเตรเลีย, ดอลลาร์แคนาดา, ดอลลาร์ฮ่องกง, ดอลลาร์สิงคโปร์, ดอลลาร์ไต้หวันใหม่, ดอลลาร์บรูไน เป็นต้น

**ศัพทมูลวิทยา**
ที่มาของคำว่า dollar สามารถนับย้อนไปได้เกือบห้าร้อยปี เมื่อวันที่ 15 มกราคม ค.ศ. 1520 Bohemian Count Hieronymus Schlick (Jeroným Šlik z Passounu) ได้ริเริ่มการผลิตเหรียญกษาปณ์ที่เรียกว่า "Joachimsthaler" โดยตั้งชื่อตามเหมือง Joachimsthal ที่เป็นแหล่งแร่เงินสำหรับผลิตเหรียญกษาปณ์นี้ (ภาษาเช็กปัจจุบันเรียกว่า Jáchymov)  ในเวลาต่อมา "Joachimsthaler" ก็ถูกเรียกย่อลงเหลือเพียง "taler" หรือ "thaler" คำย่อนี้แพร่หลายไปทั่วยุโรปและบริเวณใกล้เคียง กลายเป็นคำในภาษาอื่น ๆ เช่น ภาษาเช็กว่า tolar, ภาษาเดนมาร์กและภาษานอร์เวย์ว่า (rigs)daler, ภาษาสวีเดนว่า (riks)daler, ภาษาดัตช์ว่า (rijks)daalder, ภาษาเอธิโอเปียว่า ታላሪ (talari), ภาษาอิตาลีว่า tallero, ภาษาเฟลมิชว่า daelder, ภาษาเปอร์เซียว่า Dare, เช่นเดียวกับภาษาอังกฤษก็กลายเป็น dollar 

**รายชื่อประเทศที่ใช้สกุลเงินดอลลาร์**
 ออสเตรเลีย: ดอลลาร์ออสเตรเลีย (AUD)- บาร์เบโดส: ดอลลาร์บาร์เบโดส (BBD)- บาฮามาส: ดอลลาร์บาฮามาส (BSD)- เบลีซ: ดอลลาร์เบลีซ (BZD)- เบอร์มิวดา: ดอลลาร์เบอร์มิวดา (BMD)- บรูไน: ดอลลาร์บรูไน (BND)- แคนาดา: ดอลลาร์แคนาดา (CAD)- หมู่เกาะเคย์แมน: ดอลลาร์หมู่เกาะเคย์แมน (KYD)- องค์การรัฐแคริบเบียนตะวันออก: ดอลลาร์แคริบเบียนตะวันออก (XCD)- ฟิจิ: ดอลลาร์ฟิจิ (FJD)- กายอานา: ดอลลาร์กายอานา (GYD)- ฮ่องกง: ดอลลาร์ฮ่องกง (HKD)- จาเมกา: ดอลลาร์จาเมกา (JMD)- ไลบีเรีย: ดออลาร์ไลบีเรีย (LRD)- นามิเบีย: ดอลลาร์นามิเบีย (NAD)- นิวซีแลนด์: ดอลลาร์นิวซีแลนด์ (NZD)- สิงคโปร์: ดอลลาร์สิงคโปร์ (SGD)- หมู่เกาะโซโลมอน: ดอลลาร์หมู่เกาะโซโลมอน (SBD)- ซูรินาม: ดอลลาร์ซูรินาม (SRD)- ไต้หวัน: ดอลลาร์ไต้หวันใหม่ (TWD)- ตรินิแดดและโตเบโก: ดอลลาร์ตรินิแดดและโตเบโก (TTD)- สหรัฐอเมริกา: ดอลลาร์สหรัฐ (USD)- ซิมบับเว: ดอลลาร์ซิมบับเว (ZWD) (เดิมคือดอลลาร์โรดิเซีย)

**อ้างอิง**
หมวดหมู่:สกุลเงิน
อัษฏาธยายี

อัษฏาธยายี (Aṣṭādhyāyī, หมายถึง "คัมภีร์ 8 บท") เป็นหลักไวยากรณ์ภาษาสันสกฤตที่เก่าแก่ที่สุดเท่าที่เคยทราบ และนับเป็นงานที่เก่าแก่ที่รู้เท่าที่เคยรู้จักกันมา ในด้านภาษาศาสตร์พรรณนา ภาษาศาสตร์ทั่วไป และอาจรวมถึงภาษาศาสตร์โดยรวมด้วย ผลงานชิ้นนี้รจนาขึ้นในราว 400 ปีก่อนคริสตกาล โดยนักไวยากรณ์ชาวคันธาระ ชื่อว่า ปาณินิ โดยได้บรรยายถึงไวยากรณ์ของภาษาสันสกฤตแบบแผนอย่างสมบูรณ์ และยังกล่าวถึงข้อยกเว้นอันเป็นลักษณะในภาษาสันสกฤตก่อนยุคแบบแผน (ภาษาสันสกฤตยุคพระเวท) ไว้หลายลักษณะด้วย  
ผลงานของปาณินินับว่ามีความสำคัญอย่างยิ่ง และประสบความสำเร็จในการบรรยายไวยากรณ์ภาษาสันสกฤตอย่างดี แม้นักไวยากรณ์ภาษาสันสกฤตในชั้นหลัง ก็นิยมใช้หลักของปาณินิ งานชิ้นนี้ยังคงมีการนำมาใช้ หรืออ้างอิง ในการสอนภาษาสันสกฤตแม้ในปัจจุบัน
ไวยากรณ์ของปาณินิมีด้วยกันหลายภาค โดยมีหลักทางสัณฐานวิทยา ในทางภาษาศาสตร์ ดังนี้- ศิวสูตร (สัทวิทยา)- อัษฎาธยายี (สัณฐานวิทยา)- ธาตุปถ (แจกธาตุตามคณะ)- คณปถ (แจกนาม)
อัษฏาธยายีนี้ประกอบด้วยสูตรต่างๆ (สูตรานิ) ถึง 3,959 สูตร โดยแบ่งเป็น 8 หมวด แต่ละหมวดแบ่งเป็น 4 บท (ปทานิ)

**แหล่งข้อมูลอื่น**
  เนื้อหาแปลเป็นภาษาอังกฤษ จากวิกิซอร์ซภาษาอังกฤษ date=2008-07-15 -  เนื้อหา อักษรเทวนาครี จากวิกิซอร์ซภาษาอังกฤษ
หมวดหมู่:ภาษาสันสกฤต
หมวดหมู่:ภาษาศาสตร์
ไท

ไท อาจหมายถึง- ไท มีความหมายว่า อิสรภาพ ซึ่งไม่ได้มีความหมายแสดงความหมายถึงกลุ่มชาติพันธุ์แต่อย่างใด- ไท หรือ ไต หมายถึง กลุ่มชาติพันธุ์ไท- กลุ่มภาษาไท หรือ กลุ่มภาษาไต- ธนาวุฒิ แก้วเพิก รู้จักกันในชื่อ "ไท ธนาวุฒิ" ศิลปินนักร้อง- พรรคไท พรรคการเมืองในประเทศไทย- อื่น ๆ
** คำโบราณของคำว่า ไทย
** ผู้เป็นใหญ่
** ไท เอ็นเตอร์เทนเมนต์ บริษัทผลิตภาพยนตร์ไทยในอดีต
หมวดหมู่:ไท
โซนี่

โซนี่กรุ๊ปคอร์ปอเรชัน (ญี่ปุ่น|ソニーグループ株式会社|Sonī Gurūpu kabushiki gaisha) หรือเรียกกันทั่วไปว่า โซนี่ เป็นกลุ่มบริษัทข้ามชาติญี่ปุ่น สำนักงานใหญ่ตั้งอยู่ในย่านโคนัง เขตมินาโตะ โตเกียว ประเทศญี่ปุ่น ในฐานะบริษัทเทคโนโลยีรายใหญ่ บริษัทดำเนินการโดยเป็นหนึ่งในผู้ผลิตสินค้าอุปโภคบริโภคและผลิตภัณฑ์อิเล็กทรอนิกส์ระดับมืออาชีพรายใหญ่ที่สุดในโลก บริษัทเครื่องเล่นวิดีโอเกมที่ใหญ่ที่สุดและผู้จัดจำหน่ายวิดีโอเกมรายใหญ่ที่สุด บริษัทโซนี่เอนเทอร์เทนเมนต์ เป็นหนึ่งในบริษัทเพลงที่ใหญ่ที่สุด (ผู้จัดจำหน่ายเพลงที่ใหญ่ที่สุดและค่ายเพลงที่ใหญ่เป็นอันดับสอง) และสตูดิโอภาพยนตร์ที่ใหญ่เป็นอันดับสาม ทำให้เป็นหนึ่งในบริษัทที่มีสื่อครอบคลุมมากที่สุด เป็นกลุ่มเทคโนโลยีและสื่อที่ใหญ่ที่สุดในญี่ปุ่น ในขณะเดียวกัน ก็ยังได้รับการยอมรับว่าเป็นบริษัทญี่ปุ่นที่ร่ำรวยด้วยเงินสดมากที่สุด ด้วยเงินสดสำรองสุทธิ 2 ล้านล้านเยน
โซนี่เป็นผู้ผลิตเซนเซอร์รูปภาพรายใหญ่ที่สุด โดยมีส่วนแบ่งร้อยละ 55 ในตลาดเซนเซอร์รูปภาพ เป็นผู้ผลิตกล้องรายใหญ่เป็นอันดับสอง และเป็นหนึ่งในผู้นำการขายสารกึ่งตัวนำ โซนี่เป็นผู้เล่นรายใหญ่ที่สุดในโลกในตลาดโทรทัศน์ระดับพรีเมียมที่มีขนาดอย่างน้อย 55 นิ้ว (140 เซนติเมตร) ด้วยราคาที่สูงกว่า 2,500 ดอลลาร์สหรัฐ ทำให้เป็นแบรนด์โทรทัศน์ที่ใหญ่เป็นอันดับสองตามส่วนแบ่งการตลาด และ ณ ปี ค.ศ. 2020 โซนี่เป็นผู้ผลิตโทรทัศน์ที่ใหญ่เป็นอันดับสามของโลกด้วยตัวเลขยอดขายประจำปี
โซนี่กรุปคอร์ปอเรชันเป็นบริษัทโฮลดิ้งของ โซนี่กรุป (Sonī Gurūpu) ซึ่งประกอบด้วย โซนี่คอร์ปอเรชันเป็น, โซนี่เซมิคอนดักเตอร์โซลูชัน, โซนี่เอ็นเตอร์เทนเมนต์ (โซนี่พิคเจอร์ส, โซนี่มิวสิก), โซนี่อินเตอร์แอ็กทีฟเอ็นเตอร์เทนเมนต์, โซนี่ไฟแนนเชียลกรุป และอื่น ๆ
สโลแกนของบริษัทคือ We are Sony ส่วนสโลแกนเดิมของพวกเขา ได้แก่ The One and Only (1979–1982), It's a Sony (1981–2005), like.no.other (2005–2009),  make.believe (2009–2013) และ Be Moved (2013–2021)
โซนี่มีความสัมพันธ์กันแบบหลวม ๆ กับกลุ่มบริษัท ซูมิโตโมะมิตซุยไฟแนนเชียลกรุป (SMFG) ผู้สืบทอดต่อจาก มิตซุย เคเรสึ โซนี่จดทะเบียนในตลาดหลักทรัพย์โตเกียว (ซึ่งเป็นส่วนหนึ่งของดัชนี Nikkei 225 และ TOPIX Core30) พร้อมกับจดทะเบียนในรูปแบบของใบรับฝากหลักทรัพย์ของอเมริกาในตลาดหลักทรัพย์นิวยอร์ก (ทำการซื้อขายตั้งแต่ปี ค.ศ. 1970 ทำให้เป็นบริษัทญี่ปุ่นที่เก่าแก่ที่สุดที่จดทะเบียนในตลาดหลักทรัพย์ของอเมริกา) และได้รับการจัดอันดับให้อยู่ในอันดับที่ 122 ในรายการ ฟอร์จูน โกลบอล 500 ในปี 2020

**หมายเหตุ**

**อ้างอิง**

**แหล่งข้อมูลอื่น**
 www.sony.com-  เว็บไซต์ทางการ (ประเทศไทย)
หมวดหมู่:บริษัทของญี่ปุ่น

หมวดหมู่:ธุรกิจเครื่องใช้ในครัวเรือน
หมวดหมู่:บริษัทญี่ปุ่นที่ก่อตั้งในปี พ.ศ. 2489
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:ตราสินค้ากล้องถ่ายภาพของญี่ปุ่น
หมวดหมู่:บริษัทอิเล็กทรอนิกส์ที่ก่อตั้งในปี พ.ศ. 2489
หมวดหมู่:ผู้ผลิตหูฟัง
อุล์ม

อุล์ม (Ulm) เป็นนครนอกอำเภอในรัฐบาเดิน-เวือร์ทเทิมแบร์ค ตั้งอยู่ทางตอนใต้ของประเทศเยอรมนี ตั้งอยู่บนฝั่งด้านตะวันตกของแม่น้ำดานูบ ห่างจากเมืองชตุทท์การ์ทไปทางตะวันออกประมาณ 90 กิโลเมตร เมืองมีวิหารอุลเมอร์มึนส์เทอร์ (Ulmer Münster) ที่มีชื่อเสียง ถือว่าเป็นโบสถ์ที่สูงที่สุดในโลกวัดได้ว่ามีความสูงถึง 161.53 เมตร

**เกร็ดความรู้**
 อุล์มเป็นเมืองเกิดของไอน์สไตน์ 

**อ้างอิง**
หมวดหมู่:เสรีนครจักรวรรดิ
การป่าไม้

สภาพป่าดิบชื้น
การป่าไม้ หรือ วนศาสตร์ หมายถึง ศาสตร์ ศิลป์ และการปฏิบัติว่าด้วยการศึกษาและจัดการป่าไม้ พื้นที่เพาะปลูก และทรัพยากรธรรมชาติที่เกี่ยวข้อง โดยมีสาขาวิชาที่เกี่ยวข้องได้แก่ การจัดการทรัพยากรป่าไม้ วิทยาศาสตร์ชีวภาพป่าไม้ เช่น ชีววิทยาป่าไม้ วนวัฒนวิทยา วิทยาศาสตร์สัตว์ป่าและทุ่งหญ้า วิทยาศาสตร์และเทคโนโลยีทางไม้ หรือวนผลิตภัณฑ์เป็นต้น
นิเวศวิทยาป่าไม้ถูกมองว่าเป็นหนึ่งในองค์ประกอบสำคัญของชีวภูมิ (biosphere) และการป่าไม้ได้กลายมาเป็นสาขาที่ขาดไม่ได้ในวิทยาศาสตร์ ประยุกต์ศิลป์ และเทคโนโลยี

**การป่าไม้ในประเทศไทย**
การป่าไม้ในประเทศไทย เริ่มตั้งแต่สมัยรัชกาลที่ 5 โดยทรงสถาปนากรมป่าไม้ เมื่อ 18 กันยายน พ.ศ. 2439 โดยจ้างผู้เชี่ยวชาญด้านการป่าไม้ชาวอังกฤษชื่อนาย เอ็ช. สเลด เป็นอธิบดีคนแรก
การศึกษาด้านวิชาการป่าไม้หรือวนศาสตร์ในประเทศไทย เริ่มเมื่อปี พ.ศ. 2479 โดยการจัดตั้งโรงเรียนการป่าไม้ จังหวัดแพร่ ต่อมาเมื่อได้มีการสถาปนามหาวิทยาลัยเกษตรศาสตร์เมื่อ พ.ศ. 2486 จึงได้ยกฐานะเป็นวิทยาลัยวนศาสตร์และเปลี่ยนมาเป็นคณะวนศาสตร์ในปัจจุบัน

**อ้างอิง**

**แหล่งข้อมูลอื่น**
  กรมป่าไม้ กระทรวงทรัพยากรธรรมชาติและสิ่งแวดล้อม ประเทศไทย
วนศาสตร์
หมวดหมู่:การป่าไม้
สกุลไทย

สกุลไทย เป็นนิตยสารสตรีชนิดรายสัปดาห์  ผลิตโดย บริษัท อักษรโสภณ จำกัด   ซึ่งดำเนินงานโดย นายประยูร ส่งเสริมสวัสดิ์ และ นายสันติ ส่งเสริมสวัสดิ์  ออกจำหน่ายฉบับแรกเมื่อวันที่ 1 พฤศจิกายน พ.ศ. 2497 ความหนา 60 หน้า ราคาเล่มละ 3 บาท นางแบบหน้าปก คือ ปรุง ศิริพร มีบรรณาธิการบริหารคนแรกคือ นายลมูล อติพยัคฆ์ เป็นนิตยสารที่เป็นที่รู้จักดีในฐานะนิตยสารสำหรับผู้หญิง มีจุดเด่น คือ นวนิยายที่เขียนโดยนักเขียนที่มีชื่อเสียงหลายคน เช่น กฤษณา อโศกสิน, ว.วินิจฉัยกุล, โสภาค สุวรรณ, ศรีฟ้า ลดาวัลย์ รวมถึงเป็นที่ฝึกฝนของนักเขียนใหม่ที่ในขณะนั้นเพิ่งเริ่มต้นงานเขียนของตัวเอง เช่น สมชาย กรุสวนสมบัติ, กนกวลี พจนปกรณ์, ชมัยภร แสงกระจ่าง
สกุลไทย วางจำหน่ายฉบับสุดท้ายเมื่อเดือน 31 ตุลาคม พ.ศ. 2559 เป็นฉบับที่ 3237  จำหน่ายเล่มละ 55 บาท ขณะอายุได้ 62 ปี เนื่องจากสภาพสังคมและเทคโนโลยีที่เปลี่ยนแปลงไป ทำให้ค่าใช้จ่ายในการผลิตและยอดขายลดลง   โดยมี  นรีภพ สวัสดิรักษ์ เป็นบรรณาธิการ

**อ้างอิง**

**แหล่งข้อมูลอื่น**
  เว็บไซต์ สกุลไทย date=2006-06-16 
หมวดหมู่:นิตยสารในประเทศไทย
หมวดหมู่:นิตยสารที่ก่อตั้งในปี พ.ศ. 2497
หมวดหมู่:นิตยสารที่ปิดกิจการในปี พ.ศ. 2559
อาณาจักรมัชปาหิต

อาณาจักรมัชปาหิต  (Måjåpahit; mɔd͡ʒɔpaɪt (สำเนียงตะวันออกและกลาง) หรือ IPA|mad͡ʒapaɪt (สำเนียงตะวันตก)) มีอีกชื่อว่า วิลวาติกา (ꦮꦶꦭ꧀ꦮꦠꦶꦏ꧀ꦠ; wɪlwatɪkta) เป็นจักรวรรดิแบบเมืองท่าชวาที่นับถือฮินดู-พุทธในเอเชียตะวันออกเฉียงใต้ที่มีจุดศูนย์กลางที่เกาะชวา (ปัจจุบันอยู่ในประเทศอินโดนีเซีย) ในช่วงสูงสุดหลังการขยายทางการทัพ ดินแดนของจักรวรรดิและรัฐบริวารครอบคลุมเกือบทั่วนูซันตาราตรงบริเวณทั้งเอเชียและโอเชียเนีย หลังสงครามกลางเมืองที่ทำให้อำนาจควบคุมรัฐบริหารลดลง จักรวรรดิจึงเสื่อมถอยอย่างช้า ๆ ก่อนล่มสลายใน ค.ศ. 1527 จากการรุกรานโดยรัฐสุลต่านเดมัก การล่มสลายของมัชปาหิตนำไปสู่การเจริญรุ่งเรืองของอาณาจักรอิสลามในเกาะชวา
ผู้สถาปนาอาณาจักรมัชปาหิต ก็คือ เกอร์ตาราชสา (Kertarajasa) หรือ ระเด่นวิชัย ลูกเขยของกษัตริย์แห่งอาณาจักรสิงหะส่าหรี ซึ่งอยู่บนเกาะชวาเช่นกัน หลังจากสิงหะส่าหรีแผ่อำนาจกว้างไกลจนกลุ่มศรีวิชัยต้องถอยออกไปจากเกาะชวา ใน ค.ศ. 1290 อำนาจอันยิ่งใหญ่ของสิงหส่าหรีก็เป็นที่สนใจแก่กุบไลข่านในจีน ซึ่งได้ส่งทูตมาขอเครื่องราชบรรณาการ ในเวลานั้นการ์ตะนคร ผู้ปกครองอาณาจักรสิงหส่าหรีทรงปฏิเสธที่จะส่งมอบเครื่องราชบรรณาการ กุบไลข่านจึงส่งกองเรือถึง 1,000 ลำมาประชิดชายฝั่งชวา ในปี ค.ศ. 1293

**รากศัพท์**

**หมายเหตุ**

**อ้างอิง**

**แหล่งข้อมูลอื่น**
  ประวัติศาสตร์แบบสั้นของอาณาจักรมัชปาหิต-  บันทึกความทรงจำของอาณาจักรมัชปาหิต-  ประวัติย่อของอาณาจักรมัชปาหิต date=1 January 2007 - 1= A Complete Transcription of Majapahit Royal Manuscript of Nagarakertagama from SejarahNasional.org an National History Website, adapted from Muljana, Slamet (1979).  Nagarakretagama dan Tafsir Sejarahnya. Bhratara Karya Aksara.
หมวดหมู่:อาณาจักรโบราณ
หมวดหมู่:ประวัติศาสตร์มาเลเซีย
หมวดหมู่:รัฐและดินแดนที่ก่อตั้งในคริสต์ศตวรรษที่ 13
ม
ม
หมวดหมู่:ราชาธิปไตยในอดีต
ม
ม
ม
หมวดหมู่:สิ้นสุดในคริสต์ศตวรรษที่ 16
หมวดหมู่:รัฐสิ้นสภาพในประเทศอินโดนีเซีย
ฟิลลิพ ลาห์ม

ฟิลลิพ ลาห์ม (Philipp Lahm; เกิดวันที่ 11 พฤศจิกายน ค.ศ. 1983) เป็นอดีตนักฟุตบอลอาชีพชาวเยอรมันที่เล่นในตำแหน่งฟุลแบ็ก ลาห์มได้รับการยกย่องจากหลายคนว่าเป็นหนึ่งในฟุลแบ็กที่ยิ่งใหญ่ที่สุดตลอดกาล เขาเป็นกัปตันทีมไบเอิร์นมิวนิกมาอย่างยาวนาน และได้นำทีมคว้าแชมป์มากมาย รวมถึงแชมป์ยูฟ่าแชมเปียนส์ลีกในปี 2013 ซึ่งเป็นส่วนหนึ่งของการคว้า เทรเบิล แชมป์
ลาห์มยังเป็นอดีตกัปตันทีมชาติของเขา ซึ่งเขาได้นำทีมคว้าแชมป์ฟุตบอลโลก 2014 ก่อนจะเลิกเล่นฟุตบอลระดับนานาชาติ เขาถูกเลือกให้ติดทีมยอดเยี่ยมของการแข่งขันฟุตบอลโลกในปี 2006, 2010 และ 2014 และติดทีมยอดเยี่ยมของยูฟ่าในปี 2008 และ 2012 นอกจากนี้ ลาห์มยังติดทีมยอดเยี่ยมแห่งปีของยูฟ่าในปี 2006, 2008, 2012, 2013 และ 2014 ด้วย ด้วยการลงสนามให้กับทีมชาติเยอรมันถึง 113 นัด ลาห์มเป็นหนึ่งในสิบผู้เล่นที่มีจำนวนการติดทีมชาติสูงสุดของเยอรมนี
หลังจบฟุตบอลโลก 2014 ที่บราซิลเป็นเจ้าภาพ ซึ่งเยอรมนีที่มีลาห์มเป็นกัปตันทีมได้แชมป์โลก ลาห์มได้ลงเล่นเป็นตัวจริงทุกนัดและไม่เคยถูกเปลี่ยนตัวออกเลย ลาห์มในวัยเพียง 30 ปี ประกาศยุติการเล่นให้กับทีมชาติเพื่อเปิดโอกาสให้นักฟุตบอลรุ่นหลังขึ้นมาแทนที่ ทั้งที่ลาห์มในขณะนั้นได้ชื่อว่าเป็นหนึ่งในกองหลังที่ดีที่สุดในโลกคนหนึ่ง

**อ้างอิง**

**แหล่งข้อมูลอื่น**
  Official Site of Philipp Lahm-Stiftung 
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:บุคคลจากมิวนิก
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:กัปตันในชุดชนะเลิศฟุตบอลโลก
หมวดหมู่:ผู้เขียนอัตชีวประวัติชาวเยอรมัน
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นเฟาเอ็ฟเบ ชตุทการ์ท
ฮุซัยนียะฮ์

ฮุซัยนียะฮ์ หรือ โฮเซย์นีเย (حسینیه, บ้านเรือนแห่งฮุเซน) บ้างเรียก อิหม่ามบารา ()  เป็นหอชุมนุมของมุสลิมนิกายชีอะฮ์สิบสองอิมามที่ใช้ประกอบพิธีต่าง ๆ โดยเฉพาะการร่ำไห้แห่งมุฮัรร็อม ชื่อฮุซัยนียะฮ์มาจากฮุซัยน์ อิบน์ อะลี หลานชายของศาสดามุฮัมมัด

**ศัพทมูลวิทยา**
ฮุซัยนียะฮ์มีความแตกต่างจากมัสยิด ชื่อสถานที่มาจากฮุซัยน์ อิบน์ อะลี อิหม่ามคนที่สามจากอิหม่ามสิบสองและหลานชายของศาสดามุฮัมมัด ฮุซัยน์พลีชีพในยุทธการที่กัรบะลาอ์ในวันที่ 10 ตุลาคม ค.ศ. 680 ในรัชสมัยอุบัยดุลลอฮ์ อิบน์ ซิยาด ชีอะฮ์รำลึกการพลีชีพทุกปีในวันอาชูรออ์ ซึ่งตรงกับวันที่ 10 มุฮัรร็อม และยังมีพิธีอื่น ๆ ที่จัดขึ้นในฮุซัยนียะฮ์ เช่นพิธีกรรมทางศาสนา

**ดูเพิ่ม**
 อาชูรออ์- ยุทธการที่กัรบะลาอ์- ฮุซัยน์ อิบน์ อะลี- ตาซูอาอ์

**อ้างอิง**
หมวดหมู่:ศาสนสถานอิสลาม
หมวดหมู่:คำศัพท์ศาสนาอิสลาม
หมวดหมู่:ยุทธการที่กัรบะลาอ์
43

43 (สี่สิบสาม) เป็นจำนวนธรรมชาติที่อยู่ถัดจาก 42 (สี่สิบสอง) และอยู่ก่อนหน้า 44 (สี่สิบสี่)

**คำเติมนำหน้า**
 ภาษากรีก - tritetraconta-- ภาษาละติน - triquatroginti-

**ความหมาย**
 43 เป็นเลขอะตอมของธาตุ เทคนีเชียม- ซอยที่ 43 ของถนนจรัญสนิทวงศ์ มีอีกชื่อว่า ซอยมัณฑนา

**ในทางคณิตศาสตร์**
หมวดหมู่:จำนวนเต็ม
ดอร์ทมุนท์

ดอร์ทมุนท์ (Dortmund) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี มีประชากรประมาณ 588,000 คน เป็นเมืองใหญ่อันดับที่สามของรัฐนอร์ทไรน์-เว็สท์ฟาเลินรองจากโคโลญและดึสเซิลดอร์ฟ และใหญ่เป็นอันดับที่แปดของประเทศเยอรมนี
ดอร์ทมุนท์เป็นบ้านของสโมสรฟุตบอลโบรุสซีอาดอร์ทมุนท์ (BVB 09) ซึ่งเตะในสนาม คือ ซิกนาลอีดูนาพาร์ค (Signal Iduna Park; ตามชื่อผู้สนับสนุน) (ชื่อเดิมคือ เว็สท์ฟาเลินชตาดีอ็อน) ซึ่งเปิดใช้ครั้งแรกเมื่อ ค.ศ. 1974 ปัจจุบันเป็นสนามฟุตบอลที่ใหญ่ที่สุดในเยอรมนี จุผู้ชมได้ 82,932 คน เคยใช้จัดการแข่งขันฟุตบอลโลก 1974 และ ฟุตบอลโลก 2006
ดอร์ทมุนท์ได้ชื่อว่าเป็น "เมืองหลวงสีเขียว" ของรัฐ เนื่องจากพื้นที่โดยรอบประกอบไปด้วยป่าไม้ สวน และลำธารเป็นจำนวนมาก ซึ่งขัดแย้งกับประวัติศาสตร์ของพื้นที่แถบนี้ที่เคยเป็นเหมืองถ่านหินและเหล็กกล้ามาก่อน

**แหล่งข้อมูลอื่น**
  เว็บไซต์อย่างเป็นทางการ

หมวดหมู่:สันนิบาตฮันเซอ
หมวดหมู่:เสรีนครจักรวรรดิ
กรมทรัพยากรธรณี

กรมทรัพยากรธรณี เป็นหน่วยงานระดับกรม ในสังกัดกระทรวงทรัพยากรธรรมชาติและสิ่งแวดล้อม มีหน้าที่สงวน อนุรักษ์ ฟื้นฟู และบริหารจัดการด้านธรณีวิทยา ทรัพยากรธรณี ซากดึกดำบรรพ์ ธรณีวิทยาสิ่งแวดล้อมและธรณีพิบัติภัย

**ประวัติ**
พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ได้มีพระบรมราชโองการ โปรดเกล้าโปรดกระหม่อม ให้ประกาศตั้ง กรมราชโลหกิจแลภูมิวิทยา สังกัดกระทรวงเกษตราธิการ เมื่อวันที่ 1 มกราคม ร.ศ. 110 (พ.ศ. 2434) มีอำนาจหน้าที่เกี่ยวข้องกับแร่ โลหะธาตุ การประทานบัตรและสัญญาการแร่โลหะธาตุ และภูมิวิทยา (ธรณีวิทยา) และต่อมาได้ย้ายสังกัดไปขึ้นกับกระทรวงต่าง ๆ ตามยุคสมัยอีก 3 กระทรวง คือ กระทรวงมหาดไทย (พ.ศ. 2475) กระทรวงพระคลังมหาสมบัติ และกระทรวงเศรษฐการ เมื่อ พ.ศ. 2506 ได้เปลี่ยนชื่อเป็น กรมทรัพยากรธรณี สังกัดกระทรวงพัฒนาการแห่งชาติ ต่อมาย้ายไปสังกัดกระทรวงอุตสาหกรรม ภายหลังจากการปฏิรูประบบราชการเมื่อวันที่ 3 ตุลาคม พ.ศ. 2545 กรมทรัพยากรธรณี ได้ย้ายมาสังกัดกระทรวงทรัพยากรธรรมชาติและสิ่งแวดล้อม

**ก่อนการปฏิรูประบบราชการ**
กรมทรัพยากรธรณี ภายใต้สังกัดกระทรวงอุตสาหกรรม มีภารกิจหลัก 4 ด้าน
# สำรวจข้อมูลธรณีวิทยาและทรัพยากรธรณี
# ขุดเจาะน้ำบาดาล อนุญาต และกำกับดูแลกิจการน้ำบาดาล ตามพระราชบัญญัติน้ำบาดาล พ.ศ. 2520 และพระราชบัญญัติที่เกี่ยวข้อง
# อนุญาตอาชญาบัตรสำรวจแร่ ประทานบัตรทำเหมืองแร่ และกำกับดูแลด้านกิจการเหมืองแร่ ตามพระราชบัญญัติแร่ พ.ศ. 2510 และฉบับแก้ไข รวมถึงพระราชบัญญัติที่เกี่ยวข้อง
# ให้สัมปทาน และกำกับดูแลด้านกิจการปิโตรเลียม ตามพระราชบัญญัติปิโตรเลียม พ.ศ. 2514 และพระราชบัญญัติที่เกี่ยวข้อง

**หลังการปฏิรูประบบราชการ**
กรมทรัพยากรธรณี ถูกแบ่งออกเป็นกลุ่มภารกิจตาม พระราชบัญญัติปรับปรุงกระทรวงทบวงกรม พ.ศ. 2545 เป็น 4 กรม คือ
# กรมทรัพยากรธรณี สังกัดกระทรวงทรัพยากรธรรมชาติและสิ่งแวดล้อม
# กรมทรัพยากรน้ำบาดาล สังกัดกระทรวงทรัพยากรธรรมชาติและสิ่งแวดล้อม
# กรมอุตสาหกรรมพื้นฐานและการเหมืองแร่ สังกัดกระทรวงอุตสาหกรรม
# กรมเชื้อเพลิงธรรมชาติ สังกัดกระทรวงพลังงาน

**ส่วนราชการภายใน**

**อ้างอิง**

**แหล่งข้อมูลอื่น**
หมวดหมู่:กระทรวงทรัพยากรธรรมชาติและสิ่งแวดล้อม
หมวดหมู่:ธรณีวิทยา
หมวดหมู่:หน่วยงานของรัฐบาลไทยในเขตราชเทวี
หมวดหมู่:องค์การที่ก่อตั้งในปี พ.ศ. 2434
ทรัพยากรธรณี
หมวดหมู่:ภาพแบ่งตามสัญญาอนุญาต

ภาพแบ่งตามสัญญาอนุญาต (license)
หมวดหมู่:ภาพในวิกิพีเดีย
หมวดหมู่:สัญญาอนุญาตและใบอนุญาต
3000

3000 (สามพัน) เป็นจำนวนธรรมชาติที่อยู่ถัดจาก 2999 (สองพันเก้าร้อยเก้าสิบเก้า) และอยู่ก่อนหน้า 3001 (สามพันเอ็ด)

**คำเติมนำหน้า**
 ภาษากรีก - trikilo-- ภาษาละติน - trimilli-

**ความหมาย**
 เลข 3000 ยังเป็นชื่อของสถานที่ท่องเที่ยวที่ชื่อว่า สามพันโบก

**ในทางคณิตศาสตร์**
หมวดหมู่:จำนวนเต็ม
44

44 (สี่สิบสี่) เป็นจำนวนธรรมชาติที่อยู่ถัดจาก 43 (สี่สิบสาม) และอยู่ก่อนหน้า 45 (สี่สิบห้า)

**คำเติมนำหน้า**
 ภาษากรีก - tetratetraconta-- ภาษาละติน - quadroquatroginti-

**ความหมาย**
 44 เป็นเลขอะตอมของ รูทีเนียม- พยัญชนะไทย มี 44 ตัว

**ในทางคณิตศาสตร์**
หมวดหมู่:จำนวนเต็ม
แขวงหลวงพระบาง

หลวงพระบาง หรือ หลวงพะบาง (ຫຼວງພະບາງ, ຫລວງພະບາງ) เป็นแขวงหนึ่ง ของประเทศลาว อยู่ทางภาคเหนือของประเทศ ตั้งอยู่บริเวณจุดบรรจบระหว่างแม่น้ำโขงกับแม่น้ำคาน และมีเมืองเอกซึ่งองค์การการศึกษา วิทยาศาสตร์ และวัฒนธรรมแห่งสหประชาชาติได้ขึ้นทะเบียนให้เป็นแหล่งมรดกโลก

**ประวัติศาสตร์**
หลวงพระบาง เป็นเป็นเมืองเก่าแก่ของอาณาจักรล้านช้าง ตั้งแต่สมัยสถาปนาอาณาจักรซึ่งแต่เดิมมีชื่อว่า เมืองชวา และเมื่อ พ.ศ. 1300 ขุนลอซึ่งถือเป็นปฐมกษัตริย์ลาว ได้ทรงตั้งเมืองชวาเป็นราชธานีของอาณาจักรล้านช้างและได้เปลี่ยนชื่อเมืองใหม่ว่า เชียงทอง 
เมื่อเจ้าฟ้างุ้มเสด็จกลับจากกัมพูชา อันเนื่องจากพระองค์และพระบิดาต้องเสด็จลี้ภัยเพราะถูกขับไล่จากกษัตริย์องค์ก่อน ซึ่งแท้จริงก็คือพระอัยกาของเจ้าฟ้างุ้มนั่นเอง เจ้าฟ้างุ้มทรงรวบรวมกำลังขณะอยู่ในเสียมราฐ และนำกองทัพนับพันกำลังเพื่อกู้ราชบัลลังก์กลับคืน และสถาปนาอาณาจักรขึ้น​
ต่อมาในสมัยพระโพธิสารราชเจ้าพระองค์ได้อาราธนาพระบางซึ่งเดิมประดิษฐานอยู่ที่เมืองเวียงคำ ขึ้นมาประดิษฐานอยู่ที่เมืองเชียงทองอันเป็นนครหลวง เมืองเชียงทองจึงถูกเรียกว่า หลวงพระบาง นับแต่นั้นมา

**การแบ่งเขตการปกครอง**

**ประชากร**
มีชาวลาวลุ่มและไทลื้อเป็นส่วนมาก ทั้งยังมีชาวลาวสูงเผ่าต่าง ๆ เช่น ขมุ, เย้า, อีก้อ, ม้ง อาศัยอยู่ตามภูเขาสูง 
ประชาชนส่วนใหญ่ของที่นี่นับถือศาสนาพุทธนิกายเถรวาท และยังมีกลุ่มที่นับถือศาสนาอื่น ๆ เช่น ศาสนาคริสต์ และยังมีพวกที่นับถือความเชื่อดั้งเดิมบ้างในกลุ่มชาวเขาบางส่วน

**เศรษฐกิจ**
ปัจจุบันลาวได้มีโครงการที่จะพัฒนาเมืองทั้ง 3 เมืองของแขวงหลวงพระบาง อันได้แก่ เมืองโพนทอง, จอมเพชร และโพนชัย เพื่อเป็นแหล่งผลิตและค้าขายเป็นแหล่งทำมาหากินของประชาชนในท้องถิ่น แต่ยังไม่มีนักลงทุนสนใจเท่าที่ควร

**สถานที่ท่องเที่ยว**
# วัดเชียงทอง
# วัดวิชุล
# วัดพระธาตุภูสี
# ถ้ำติ่ง
# ตลาดมืด
# สุสานหลวง
# วัดพระบาทใต้

**การศึกษา**
เมืองหลวงพระบางเป็นแหล่งที่ตั้งของสถานศึกษา อันได้แก่ วิทยาลัยครูหลวงพระบางและมหาวิทยาลัยสุภานุวงศ์
ไฟล์:Vat Xieng Thong arrière 2.JPG|รายละเอียดของซุ้มด้านหลังของทองวัดเชียงทองในหลวงพระบาง
ไฟล์:Wat Xieng Thong Laos.JPG|วัดเชียงทอง
ไฟล์:Luang Prabang Monks Alm Dawn 01.jpg|ชาวหลวงพระบางส่วนใหญ่นับถือศาสนาพุทธ

**อ้างอิง**

หลวงพระบาง
เพลง

ไฟล์:Billie Holiday, Downbeat, New York, N.Y., ca. Feb. 1947 (William P. Gottlieb 04251).jpg|thumb|300px|บิลลี ฮอลิเดย์ นักร้องและนักแต่งเพลงแจ๊สชาวอเมริกัน ในนครนิวยอร์กในปี ค.ศ. 1947
เพลง หมายถึง การจัดกระทำต่อเสียงให้อยู่ในรูปแบบใดรูปแบบหนึ่ง อาจมีเนื้อร้องหรือไม่มีก็ได้ โดยมีผลต่อผู้ที่ได้รับฟังในรูปแบบต่าง ๆ กันไปตามประเภทและรูปแบบของเพลง โดยเพลงสามารถสร้างสรรค์จากเครื่องดนตรีและ/หรือการขับร้องก็ได้

**รูปแบบของเพลงตามเครื่องดนตรีและเนื้อหา**
 เพลงไทยเดิม- เพลงไทยลูกกรุง- เพลงไทยลูกทุ่ง
** หมอลำ บ้างเรียกหมอลำซิ่ง
** เพลงเพื่อชีวิต- เพลงไทยสากล- เพลงสากล

**รูปแบบของเพลงตามจังหวะ**
 เพลงบรรเลง (Instrumental)- คลาสสิก (Classic)- ป๊อป (POP)- แจ๊ส (Jazz)- ริทึมแอนด์บลูส์ (R&B)- แร็พ (Rap)- ฮิปฮอป (Hip hop)- ร็อก (Rock)- อิเล็กทรอนิกส์ (Electronic)- เทคโน (Techno)- อะแคปเปลลา (A cappella)

**ดูเพิ่ม**
 ดนตรี
หมวดหมู่:เพลง
ออกซบริดจ์

ออกซบริดจ์ (Oxbridge) เป็นคำย่อมาจาก "Oxford" (ออกซฟอร์ด) และ Cambridge (เคมบริดจ์) เมื่อนำคำแรกของ ออกซฟอร์ด และคำหลังของ เคมบริดจ์ มาสมาสเข้ากัน ก็ได้เป็น "Oxbridge" (ออกซบริดจ์) 
ปรกติจะใช้หมายถึงระบบการศึกษาในประเทศอังกฤษที่ใช้วิธีเรียนแบบติวกันตัวต่อตัว เรียกกันในออกซฟอร์ดว่า Tutorials และเรียกกันในเคมบริดจ์ว่า Supervision
สาเหตุที่มีเหมือนกันเพราะ มหาวิทยาลัยเคมบริดจ์ ก่อตั้งโดยอดีตนักศึกษา มหาวิทยาลัยออกซฟอร์ด ผู้ก่อตั้งมหาวิทยาลัย
เคมบริดจ์จึงเอาระบบการจัดการศึกษาจากออกซฟอร์ดนั่นเองไปใช้ ทำให้เหมือนกันมาก จะต่างกันก็แต่เพียงว่ามหาวิทยาลัย
ออกซฟอร์ดเน้นหนักทางด้านสังคมศาสตร์และมนุษยศาสตร์มากกว่าส่วนมหาวิทยาลัยเคมบริดจ์เน้นไปทางวิทยาศาสตร์มากกว่า แต่ทั้ง
สองมหาวิทยาลัยก็มีการร่วมมือกันภายในหลายๆ ด้าน มีการจับคู่กันพัฒนาวิชาการและแข่งขันกันทางด้านกีฬา บางทีนักวิชาการก็เรียก
มหาวิทยาลัยเคมบริดจ์ว่าเป็น Sister university ของออกซฟอร์ด หมายความว่าเป็นมหาวิทยาลัยน้องสาว(ฝาแฝดกัน)
เพราะมีอะไรหลายๆ อย่างที่เหมือนกันโดยเฉพาะระบบการศึกษานั่นเอง

**แหล่งข้อมูลอื่น**
  ระบบออกซบริดจ์เมื่อเทียบกับระบบอื่น date=2006-05-28 -  อ๊อกซบริดจ์:ยอดเยี่ยมที่สุดในโลกด้านวิทยาศาสตร์ date=2007-09-30 
หมวดหมู่:สถาบันอุดมศึกษาในสหราชอาณาจักร
หมวดหมู่:วัฒนธรรมอังกฤษ
รายชื่อเลขาธิการคณะรัฐมนตรีของไทย

เลขาธิการคณะรัฐมนตรี เป็นข้าราชการพลเรือนสามัญ ระดับ 11 (ประเภทบริหาร ระดับสูง) สังกัดสำนักเลขาธิการคณะรัฐมนตรี ทำหน้าที่ปฏิบัติงานในส่วนของการประชุม และให้บริการคณะรัฐมนตรีทั้งคณะ การนำมติคณะรัฐมนตรีที่ไม่อยู่ภายใต้กระทรวงใดไปปฏิบัติ เช่น การขอพระราชทานเครื่องราชอิสริยาภรณ์ การเปิดและปิดสมัยประชุมสภา เป็นต้น
ตำแหน่งเลขาธิการคณะรัฐมนตรีนี้มักสับสนกับตำแหน่งเลขาธิการนายกรัฐมนตรี ซึ่งปฏิบัติงานเฉพาะในส่วนของนายกรัฐมนตรี และ รองนายกรัฐมนตรี เท่านั้น

**รายนามเลขาธิการคณะรัฐมนตรี**
นับตั้งแต่การเปลี่ยนแปลงการปกครอง พ.ศ. 2475 ประเทศไทยมีเลขาธิการคณะรัฐมนตรี ดังนี้

**อ้างอิง**

**แหล่งข้อมูลอื่น**
  เว็บไซต์สำนักเลขาธิการคณะรัฐมนตรี date=2008-12-16 
เลขาธิการคณะรัฐมนตรี
หมวดหมู่:สำนักนายกรัฐมนตรี
หมวดหมู่:คุณครูจอมเวท เนกิมะ!

หมวดหมู่:แฟรนไชส์การ์ตูนญี่ปุ่น
หมวดหมู่:การ์ตูนสาวน้อยเวทมนตร์
หมวดหมู่:อนิเมะและมังงะเกี่ยวกับมด (บุคคล)
หมวดหมู่:โรงเรียนในวรรณกรรม
หมวดหมู่:ตัวละครที่เป็นครูโรงเรียน
หมวดหมู่:การ์ตูนญี่ปุ่นแนวฮาเร็ม
หมวดหมู่:ซีเบก
หมวดหมู่:รายการโทรทัศน์ของทีวีโตเกียว
สัตยพรต ศาสตรี

ศ. สัตยพรต ศาสตรี กำลังถวายพระอักษรแด่สมเด็จพระเทพรัตนราชสุดาฯ ณ พระตำหนักจิตรลดารโหฐาน 
ศาสตราจารย์ สัตยพรต ศาสตรี (Satya Vrat Shastri) (เกิด 29 กันยายน พ.ศ. 2473 ณ ประเทศอินเดีย ถึงแก่กรรม 14 กันยายน พ.ศ. 2564 ณ ประเทศอินเดีย อายุ 91 ปี) นักวิชาการภาษาสันสกฤตที่มีชื่อเสียงทั้งในประเทศอินเดีย และต่างประเทศ รวมทั้งในประเทศไทยด้วย นอกจากนี้ยังได้รับเชิญไปสอนและบรรยายด้านภาษาสันสกฤตในมหาวิทยาลัยหลายแห่งทั่วโลก

**การศึกษา**
ศาสตราจารย์ สัตยพรต ศาสตรี หรือ ศาสตราจารย์ ดร.สัตยพรต ศาสตรี ได้รับการศึกษาในวัยเด็กกับบิดา ซึ่งเป็นนักวิชาการที่มีชื่อเสียง นั่นคือ "ศรีจรุ เทว ศาสตรี" เมื่อโตขึ้นได้เข้าเรียนในระบบ จนได้รับปริญญาศิลปศาสตรบัณฑิต เกียรตินิยม (B.A. Hons.) ด้านภาษาสันสกฤต และปริญญาโท (First Class First in M.A) จากมหาวิทยาลัยปัญจาบ โดยได้รับเหรียญเกียรติคุณจากมหาวิทยาลัยด้วย และสำเร็จการศึกษาระดับปริญญาเอกจากมหาวิทยาลัยพาราณสีฮินดู (Banaras Hindu University) 

**การทำงาน**
หลังสำเร็จการศึกษาปริญญาเอก ท่านเข้าทำงานที่มหาวิทยาลัยเดลฮี ตลอดระยะเวลากว่า 40 ปีที่ทำการสอนนั้น ท่านได้รับตำแหน่งสำคัญหลายตำแหน่ง เช่น หัวหน้าภาควิชาภาษาสันสกฤต และคณบดีคณะอักษรศาสตร์ด้วย
นอกจากนี้ยังเคยเป็นรองอธิการบดีมหาวิทยาลัยศรีชคันนาถสันสกฤต ในรัฐโอริสสา และยังเป็นศาสตราจารย์รับเชิญในมหาวิทยาลัยต่างๆ ได้แก่ จุฬาลงกรณ์มหาวิทยาลัย มหาวิทยาลัยศิลปากร และมหาวิทยาลัยพุทธศาสนาภาคตะวันออกเฉียงเหนือ (หนองคาย) มหาวิทยาลัยทือบิงเงน (เยอรมนี) มหาวิทยาลัยคาธอลิก (เบลเยียม) และมหาวิทยาลัยอัลแบร์ตา (แคนาดา)
ท่านได้เข้าร่วมการประชมและสัมมนาระดับนานาชาติมากมาย และยังได้แสดงปาฐกถากว่าร้อยครั้งในมหาวิทยาลัยต่างๆ ทั้งในยุโรป อเมริกาเหนือ เอเชียตะวันออกเฉียงใต้ และเอเชียตะวันออกไกล

**ผลงาน**
 Brhattaram Bharatam  (A Kavya in Sanskrit) Sarasvati Susama, Journal of the Sampurnanand Sanskrit, University, Varanasi, Vol. XII, No. 1, Samvat 2014.- Sribodhisattvacaritam (A Kavya in Sanskrit), First Ed. Self Publication, Delhi, Samvat 2017 (A.D. 1960) pages iv+ 120, Second Ed. Meharchand Lacchmandas, Delhi 1974,     pages xxxii + 140.  - Sriramakirtimahakavyam (โศลกภาษาสันสกฤต, พร้อมบทร้อยกรองแปล ไทยและอังกฤษ) (พระราชนิพนธ์คำนำในสมเด็จพระเทพรัตนราชสุดาฯ ), Moolamall Sachdev and Amarnath Sachdeva Foundations, Bangkok,  First Ed. 1990 , pages xxvi + 530, Second Ed.1991, Third Ed.1995. - Kalidasa in Modern Sanskrit Literature, Eastern Book Linkers, Delhi, 1991, pages  xxii + 162.

**เครื่องราชอิสริยาภรณ์**

**แหล่งข้อมูลอื่น**
  ประวัติและผลงานของ ศ. ดร. สัตยพรต ศาสตรี
หมวดหมู่:ชาวอินเดีย
หมวดหมู่:ภาษาสันสกฤต
หมวดหมู่:ชาวอินเดียที่นับถือศาสนาฮินดู
หมวดหมู่:ผู้ได้รับเครื่องราชอิสริยาภรณ์ บ.ภ.
เครื่องกลอันตีกือแทรา

เครื่องกลแอนไทคีเทียรา (O μηχανισμός των Αντικυθήρων, O mēchanismós tōn Antikythērōn) เป็นคอมพิวเตอร์แอนะลอกเชิงกลสมัยโบราณ (หลักการทำงานตรงกันข้ามกับคอมพิวเตอร์แบบดิจิทัล) มีการออกแบบเพื่อให้คำนวณตำแหน่งทางดาราศาสตร์ เครื่องกลดังกล่าวนี้ถูกค้นพบโดยบังเอิญในเรืออับปาง ห่างจากเกาะอันตีกือแทรา (Αντικύθηρα, Antikythera) ของกรีซ ซึ่งอยู่ระหว่างเกาะกือแทรา (Κύθηρα) และเกาะแกรแต (Κρήτη) ระบุอายุประมาณ 80 ปีก่อนคริสตกาล

**การค้นพบ**
เครื่องกลอันตีกือแทรา บูรณะขึ้นมาใหม่
เครื่องกลดังกล่าวนี้ถูกพบโดยบังเอิญในซากเรือโบราณ ซึ่งถูกค้นพบในช่วงเวลาไม่นานนักก่อนเทศกาลอีสเตอร์ ค.ศ. 1900 ที่ความลึก 42 เมตร นักดำน้ำชาวกรีกที่ค้นหาฟองน้ำ ได้นำสิ่งของต่าง ๆ รวมทั้งรูปปั้นมากมายขึ้นมาด้วย แต่การค้นพบที่น่าสนใจที่สุดจากซากเรืออับปางครั้งนี้ เกิดขึ้นเมื่อวันที่ 17 พฤษภาคม ค.ศ. 1902 เมื่อนักโบราณคดี ชื่อ สปืริโดน สไตส์ (Σπυρίδων Στάης) ได้สังเกตเห็นเศษหินชิ้นหนึ่งที่ได้จากบริเวณดังกล่าว มีเฟืองล้ออันหนึ่งฝังจมอยู่ เมื่อตรวจสอบโดยละเอียด ก็พบว่า สิ่งที่เข้าใจว่าเป็นหินนั้น ที่จริงก็คือ กลไกชนิดหนึ่งที่สึกกร่อนและผุพัง มีน้ำหนักมาก ซึ่งคงเหลืออยู่เป็น 3 ชิ้นส่วนใหญ่ ๆ และมีชิ้นส่วนเล็ก ๆ อีกนับสิบ ๆ ชิ้น อุปกรณ์ดังกล่าวมีขนาดประมาณ 30 คูณ 15 เซนติเมตร และมีความหนาขนาดหนังสือ ทำจากสำริด เดิมติดตั้งไว้บนกรอบไม้ มีข้อความจารึกไว้กว่า 2,000 ตัว ซึ่งถอดความได้แล้วประมาณ 95% ข้อความจารึกทั้งหมดยังไม่มีการตีพิมพ์เผยแพร่
อุปกรณ์ที่ว่านี้ถูกนำไปจัดแสดงใน กลุ่มสำริด แห่งพิพิธภัณฑสถานโบราณคดีแห่งชาติ กรุงเอเธนส์ ประเทศกรีซ พร้อมกับอุปกรณ์ที่จำลองขึ้นใหม่ ส่วนอุปกรณ์จำลองอีกชิ้น จัดแสดงไว้ในพิพิธภัณฑ์คอมพิวเตอร์อเมริกัน ในเมืองโบซแมน รัฐมอนแทนา สหรัฐอเมริกา

**กำเนิด**
เครื่องกลอันตีกือแทรา (ชิ้นส่วนหลัก)
ต้นกำเนิดของเครื่องกลดังกล่าวนี้ยังไม่ทราบแน่ชัด ทราบเพียงว่าเป็นวัตถุที่เคยอยู่บนเรืออันตีกือแทรา เรือนี้เป็นเรือของโรมัน แต่เครื่องกลนี้น่าจะสร้างขึ้นในกรีซอย่างแน่นอน ข้อสมมุติฐานอย่างหนึ่งก็คือ อุปกรณ์นี้ถูกสร้างในสำนักวิชาการ ที่สร้างโดยโปเซดอนีโอส (Ποσειδώνιος) นักปรัชญาสโตอิกโบราณ บนเกาะโรโดส หรือโรดส์ (Ρόδος) ของกรีก ซึ่งในเวลานั้น เมืองดังกล่าวถือเป็นศูนย์กลางด้านวิศวกรรมเครื่องกล และดาราศาสตร์ นักสำรวจยังมีข้อเสนอว่าเรือดังกล่าวอาจนำอุปกรณ์ชิ้นนี้ไปยังกรุงโรม พร้อมกับทรัพย์สินอื่น ๆ ที่ปล้นไปจากเกาะแห่งนั้น เพื่อสมทบงานแห่ฉลองชัยชนะของจูเลียส ซีซาร์

**แหล่งข้อมูลอื่น**
  ข่าวแสดงรายละเอียดเพิ่มเติม date=2007-03-13 
หมวดหมู่:ดาราศาสตร์โบราณ
หมวดหมู่:กรีซโบราณ
หมวดหมู่:สิ่งลึกลับ
หมวดหมู่:โบราณดาราศาสตร์
หมวดหมู่:โบราณวัตถุ
หมวดหมู่:ประวัติโหราศาสตร์
หมวดหมู่:ประวัติดาราศาสตร์
หมวดหมู่:เครื่องคำนวณเชิงกล
หมวดหมู่:อุปกรณ์ทางดาราศาสตร์
หมวดหมู่:คอมพิวเตอร์แอนะล็อก
หมวดหมู่:คอมพิวเตอร์เชิงกล
เจ้าอุตรการโกศล (ศุขเกษม ณ เชียงใหม่)

ร้อยตรี รองอำมาตย์ตรี เจ้าอุตรการโกศล มีนามเดิมว่า เจ้าน้อยศุขเกษม (langx|nod|250px) (พ.ศ. 2423 - พ.ศ. 2456) เป็นราชโอรสองค์ใหญ่ในพลตรีเจ้าแก้วนวรัฐ สมรสกับเจ้าบัวชุม ณ เชียงใหม่ พระญาติในราชวงศ์ทิพย์จักร มีบรรดาศักดิ์เป็น "เจ้าอุตรการโกศล" ถือศักดินา 1,600
เจ้าน้อยศุขเกษม ถูกกล่าวถึงในบทเพลง มะเมี้ยะ ของจรัล มโนเพ็ชร ซึ่งกล่าวถึงตำนานรักต้องห้ามระหว่างเจ้าชายเมืองเหนือกับมะเมียะ สาวชาวพม่า แห่งเมืองมะละแหม่ง ที่จบลงด้วยความเศร้า

**ประวัติ**
เจ้าน้อยศุขเกษม ประสูติเมื่อปี พ.ศ. 2423 เป็นราชโอรสองค์ใหญ่ในเจ้าแก้วนวรัฐกับเจ้าจามรีวงศ์ มีน้องสาวและน้องชายร่วมพระมารดา คือ เจ้าบัวทิพย์ และเจ้าวงษ์ตะวัน ในปี พ.ศ. 2441 ในวัย 15 ปีก็ถูกส่งตัวไปศึกษายังโรงเรียนเซนต์แพทริคในเมืองมะละแหม่งของพม่า และได้พบรักกับมะเมียะแม่ค้าสาวชาวพม่าในปี พ.ศ. 2445 จนกระทั่งได้ใช้ชีวิตอยู่ร่วมกันฉันสามีภรรยา ด้วยความสนับสนุนของทางบ้านของมะเมียะ 
หลังจากเรื่องเจ้าศุขเกษมไปคบหากับสาวพม่าได้ยินมาถึงคุ้มเชียงใหม่ เจ้าศุขเกษมก็ถูกเรียกกลับเชียงใหม่ในปีพ.ศ. 2446 โดยมะเมียะปลอมตัวเป็นผู้ชายติดตามขบวนมาและให้คนสนิทปิดเรื่องนี้เป็นความลับ หลังจากเรื่องแดง มะเมี๊ยะซึ่งเป็นคนพม่าและมีฐานะยากจน ก็ถูกคุ้มเชียงใหม่บีบบังคับให้แยกทางจากเจ้าศุขเกษมอย่างเด็ดขาด โดยเจ้าดวงเดือน ณ เชียงใหม่ เคยให้สัมภาษณ์ต่อตำนานดังกล่าว ซึ่งเจ้าดวงเดือนรับฟังมาจากเจ้าแก้วนวรัฐ ความว่า:
มีผู้พยายามเสนอว่า การที่เจ้าศุขเกษมและมะเมียะต้องแยกทางกัน เพราะมะเมียะเป็นคนในบังคับอังกฤษเกรงจะเป็นปัญหาทางการเมืองระหว่างประเทศนั้น นักวิชาการได้ศึกษาค้นคว้าแล้วสรุปว่าไม่มีมูล ดังที่ เจ้าอินทนนท์ ณ เชียงใหม่ สมรสกับเจ้าสุคันธา ณ เชียงตุง ก็ไม่เป็นปัญหาทางการเมืองแต่อย่างใด
เจ้าศุขเกษมได้เข้าพิธีสมรสกับเจ้าบัวชุม ณ เชียงใหม่ เจ้าศุขเกษมมีอุปนิสัยไม่เอาการเอางาน ชอบแต่สุรา ด้วยเหตุฉะนี้จึงได้รับแต่งตั้งเป็นเพียง "เจ้าอุตรการโกศล" ซึ่งไม่มีสิทธิขึ้นครองนครต่อเนื่องจากไม่ใช่ตำแหน่งเจ้าขันห้าใบ เจ้าศุขเกษมถึงแก่กรรมด้วยโรคเส้นประสาทพิการเรื้อรัง เมื่อวันที่ 20 มีนาคม พ.ศ. 2456 สิริอายุ 33 ปี (นับแบบปัจจุบันตรงกับ พ.ศ. 2457) โดยมีพิธีปลงศพ ในวันที่ 31 สิงหาคม ของปีเดียวกัน

**ลำดับสาแหรก**

**อ้างอิง**

**แหล่งข้อมูลอื่น**
  เจ้าอุตรการโกศล (ศุขเกษม ณ เชียงใหม่)date=2009-10-28 
หมวดหมู่:ราชโอรสในเจ้าผู้ครองนครฝ่ายเหนือ‎
หมวดหมู่:ราชวงศ์ทิพย์จักร
หมวดหมู่:สกุล ณ เชียงใหม่
หมวดหมู่:เจ้าแก้วนวรัฐ
หมวดหมู่:สมาชิกกองเสือป่า
อุตรการโกศล (ศุขเกษม)
อัลลีอันทซ์อาเรนา

อัลลีอันทซ์อาเรนา (Allianz Arena) มีชื่อเล่นว่า "เรือยาง" (Schlauchboot) เป็นสนามฟุตบอลในประเทศเยอรมนี ตั้งอยู่ทางทิศเหนือของเมืองมิวนิก เริ่มก่อสร้างตั้งแต่วันที่ 21 ตุลาคม พ.ศ. 2545 และเสร็จสมบูรณ์เปิดใช้งานเมื่อวันที่ 30 พฤษภาคม พ.ศ. 2548 รวมค่าก่อสร้างทั้งหมด 340 ล้านยูโร ปัจจุบันทีมที่ใช้สนามคือสโมสรฟุตบอลไบเอิร์นมิวนิก

**อ้างอิง**

**แหล่งข้อมูลอื่น**
  รายละเอียดสนามอัลลีอันทซ์อาเรนา 
หมวดหมู่:สนามฟุตบอลในประเทศเยอรมนี
หมวดหมู่:สิ่งก่อสร้างในมิวนิก
หมวดหมู่:สโมสรฟุตบอลไบเอิร์นมิวนิก
หมวดหมู่:สนามกีฬาฟุตบอลโลก 2006
หมวดหมู่:สนามกีฬาฟุตบอลชิงแชมป์แห่งชาติยุโรป 2020
หมวดหมู่:สนามกีฬาฟุตบอลชิงแชมป์แห่งชาติยุโรป 2024
ฟ็อลคส์พาร์คชตาดีอ็อน

ฟ็อลคส์พาร์คชตาดีอ็อน (Volksparkstadion) มีชื่อเดิมว่า อิมเท็คอาเรนา (Imtech Arena) เป็นสนามกีฬาในเมืองฮัมบวร์ค ประเทศเยอรมนี สร้างระหว่าง ค.ศ. 1951–1953 เปิดใช้เมื่อ 12 กรกฎาคม ค.ศ. 1953 โดยใช้ชื่อ "ฟ็อลคส์พาร์คชตาดีอ็อน" จากนั้นเปลี่ยนชื่อไปตามชื่อผู้สนับสนุน จนกระทั่ง ค.ศ. 2005 จึงกลับมาใช้ชื่อดั้งเดิม
ปัจจุบันทีมฮัมบัวร์เกอร์ เอ็สเฟา ทีมในลีกบุนเดิสลีกา ใช้สนามนี้เป็นสนามเหย้าของสโมสร
สนามนี้ใช้ในการแข่งขันยูฟ่าคัพ 2010 รอบสุดท้าย

**อ้างอิง**

**แหล่งข้อมูลอื่น**
  ภาพของฟ็อลคส์พาร์คชตาดีอ็อน date=2016-03-04 -  เว็บไซต์สนาม date=2007-08-09 
หมวดหมู่:สนามกีฬาในประเทศเยอรมนี
หมวดหมู่:สนามฟุตบอลในประเทศเยอรมนี
หมวดหมู่:สิ่งก่อสร้างในฮัมบวร์ค
หมวดหมู่:ฮัมบัวร์เกอร์ เอ็สเฟา
หมวดหมู่:สนามกีฬาฟุตบอลโลก 1974
หมวดหมู่:สนามกีฬาฟุตบอลโลก 2006
หมวดหมู่:สนามกีฬาฟุตบอลชิงแชมป์แห่งชาติยุโรป 2024
เจมส์ เคลิร์ก แมกซ์เวลล์

เจมส์ เคลิร์ก แมกซ์เวลล์ นักฟิสิกส์
เจมส์ เคลิร์ก แมกซ์เวลล์ (James Clerk Maxwell พ.ศ. 2374-2422) นักฟิสิกส์ เกิดที่เมืองเอดินบะระ สกอตแลนด์ สหราชอาณาจักร ได้รับการศึกษาจากมหาวิทยาลัยเอดินบะระและเคมบริดจ์ และเป็นศาสตราจารย์ที่มหาวิทยาลัยแอเบอร์ดีน (พ.ศ. 2399) และมหาวิทยาลัยลอนดอน (พ.ศ. 2403)

แมกซ์เวลล์เป็นศาสตราจารย์ด้านฟิสิกส์เชิงทดลอง (Experimental Physics) คนแรกของมหาวิทยาลัยเคมบริดจ์ (พ.ศ. 2414) โดยเป็นผู้ก่อตั้งห้องทดลองคาเวนดิช (Cavendish Laboratory) ที่มีชื่อเสียง  แมกซ์เวลล์ได้ตีพิมพ์หนังสือเล่มสำคัญชื่อ "เรื่องราวว่าด้วยไฟฟ้าและแม่เหล็ก" (Treatise on Electricity and magnetism) ในปี พ.ศ. 2416 ซึ่งเป็นการให้วิธีการทางคณิตศาสตร์เพื่ออธิบายทฤษฎีของฟาราเดย์เกี่ยวกับไฟฟ้าและแรงของแม่เหล็ก นอกจากนี้ แมกซ์เวลล์ยังได้ให้คำอธิบายเกี่ยวกับการมองเห็นสี  จลนะ หรือ การเคลื่อนไหวของก๊าซ แต่งานที่ยิ่งใหญ่ที่สุดของเขาได้แก่ทฤษฎีว่าด้วยการแผ่รังสีของแม่เหล็กไฟฟ้า ซึ่งทำให้แมกซ์เวลล์ได้รับการยกย่องให้เป็นนักทฤษฎีฟิสิกส์ชั้นนำแห่งศตวรรษ
1879
หมวดหมู่:นักฟิสิกส์ชาวสกอตแลนด์
หมวดหมู่:นักทฤษฎีระบบควบคุม
หมวดหมู่:บุคคลจากเอดินบะระ
หมวดหมู่:บุคคลจากมหาวิทยาลัยเอดินบะระ
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลจากมหาวิทยาลัยแอเบอร์ดีน
หมวดหมู่:บุคคลจากมหาวิทยาลัยลอนดอน
เบอนัว ม็องแดลโบรต

เบอนัว ม็องแดลโบรต นักคณิตศาสตร์แฟร็กทัล
เบอนัว เบ. ม็องแดลโบรต (Benoît B. Mandelbrot, pron; 20 พฤศจิกายน พ.ศ. 2467 - 14 ตุลาคม พ.ศ. 2553) เป็นนักคณิตศาสตร์ เกิดที่กรุงวอร์ซอ ประเทศโปแลนด์ จบการศึกษาที่สถาบันเอกอลปอลีแต็กนิก กรุงปารีสประเทศฝรั่งเศส และสถาบันเทคโนโลยีแห่งแคลิฟอร์เนีย และเข้าเป็นศาสตราจารย์สาขาคณิตศาสตร์ที่เจนีวาระหว่าง พ.ศ. 2498-2500 ที่สถาบันเอกอลปอลีแต็กนิก ระหว่าง พ.ศ. 2500-2501 และเข้าทำงานกับบริษัทไอบีเอ็ม ในปี พ.ศ. 2501 ในปี พ.ศ. 2530 ม็องแดลโบรตได้กลับสู่มหาวิทยาลัยอีกครั้งหนึ่งโดยเข้าเป็นศาสตราจารย์สาขาคณิตศาสตร์ที่มหาวิทยาลัยเยล
ม็องแดลโบรตเป็นศูนย์รวมกลางในพัฒนาการคณิตศาสตร์ แฟร็กทัล หนังสือของเขาเรื่อง เรขาคณิตแฟร็กทัลในธรรมชาติ (พ.ศ. 2525) ได้แสดงให้เห็นศักยภาพในการประยุกต์แฟร็กทัลในปรากฏการณ์ธรรมชาติได้ชัดเจนขึ้น
หมวดหมู่:นักคณิตศาสตร์ชาวโปแลนด์
หมวดหมู่:บุคคลจากวอร์ซอ
หมวดหมู่:ชาวยิวโปแลนด์
ฮันโนเฟอร์

ฮันโนเฟอร์ (Hannover) เป็นเมืองหลวงของรัฐนีเดอร์ซัคเซินในประเทศเยอรมนี
ในอดีต ฮันโนเฟอร์เคยเป็นเมืองหลวงของราชรัฐเบราน์ชไวค์-ลือเนอบวร์ค ซึ่งต่อมาในปี 1714 เจ้าผู้ครองราชรัฐแห่งนี้ได้ขึ้นเป็นกษัตริย์แห่งบริเตนใหญ่ภายใต้นามว่า พระเจ้าจอร์จที่ 1 แห่งบริเตนใหญ่ ถือเป็นกษัตริย์จากราชวงศ์ฮันโนเฟอร์องค์แรกในแผ่นดินอังกฤษ ราชรัฐเบราน์ชไวค์-ลือเนอบวร์คกับบริเตนใหญ่จึงมีพระประมุของค์เดียวกันนับแต่นั้นจนถึงปี 1837 แล้วจึงแยกกันปกครอง 
ในปี 1866 กษัตริย์แห่งฮันโนเฟอร์เลือกเข้าข้างจักรวรรดิออสเตรียในสงครามออสเตรีย-ปรัสเซีย ท้ายที่สุดออสเตรียก็พ่ายแพ้สงครามดังกล่าว ฮันโนเฟอร์ถูกผนวกเป็นมณฑลหนึ่งของราชอาณาจักรปรัสเซีย
ปัจจุบัน ฮันโนเฟอร์เป็นศูนย์กลางในการจัดงานแสดงสินค้าและการประชุม เป็นเจ้าภาพในการจัดงานแสดงนิทรรศการนานาชาติหรือเอ็กซ์โป 2000 และจัดงาน CeBIT กับ Hanover Fair เป็นประจำทุกปี ฮันโนเฟอร์เป็นอีกเมืองหนึ่งที่จัดการแข่งขันฟุตบอลโลก 2006

**อ้างอิง**

**แหล่งข้อมูลอื่น**
  เว็บไซต์เมืองฮันโนเฟอร์